Camilo Miettinen

Camilo Miettinen (s. 1. maaliskuuta 1986 Medellín, Kolumbia) on kolumbialaissyntyinen suomalainen jääkiekkoilija, joka pelasi sekä keskus- että laitahyökkääjänä. Hän pelasi urallaan 318 SM-liigan runkosarjaottelua ja voitti Espoo Bluesissa kahdesti SM-pronssia. Miettinen edusti ammattilaisurallansa myös TPS:ää, Ruotsin Allsvenskanin IK Oskarshamnia sekä Ranskan pääsarjan Gapia ja Grenoblea. Miettinen lopetti kevääseen 2017, mutta pelasi vielä seuraavalla kaudella sekä kaudella 2023–2024 II-divisioonan GrIFKissa. Kaudella 2025–2026 Miettinen pelaa III-divisioonaa GrIFK Joukkueessa.

Ura
Miettinen on Espoon Jääklubin kasvatti ja hän siirtyi C-juniori-ikäisenä Espoon Bluesiin. Hän oli vuosina 2005–2007 Bluesin A-nuorten kapteenina. Kaudella 2005–2006 hän oli tehopisteillä 13+16=29 Bluesin A-nuorten paras pistemies, maalintekijä ja maalisyöttäjä. Bluesin A-nuoret voittivat SM-pronssiin keväällä 2006. Kaudella 2006–2007 Miettinen teki A-nuorissa 39 runkosarjaottelussa tehopisteet 21+31=52, joilla hän oli A-nuorten SM-liigan pistepörssin neljäs. Hän voitti keväällä 2007 A-nuorten SM-hopeaa. Miettinen teki syyskuussa 2006 kaksivuotisen pelaajasopimuksen Bluesin SM-liigajoukkueen kanssa ja hän pelasi kauden aikana kaksi SM-liigaottelua. Hän pelasi ensimmäisen SM-liigaottelunsa tammikuussa 2007 ja teki ottelussa ensimmäisen maalinsa.Jatkoaika

Miettinen teki Kaudella 2007–2008 46 runkosarjaottelussa tehopisteet 4+5=9. Hän pelasi kauden aikana myös seitsemän Mestis-ottelua Salamoissa ja Kiekko-Vantaassa. Miettinen voitti Bluesissa SM-hopeaa keväällä 2008. Hän teki huhtikuussa 2008 kaksivuotisen jatkosopimuksen. Miettinen siirtyi syyskuun 2008 lopulla lainalle Mestiksen Savonlinnan Pallokerhoon, jossa pelasi kaksi ottelua. Sen jälkeen hän pelasi lainalla TuTossa. Hän palasi Bluesiin lokakuun 2008 lopulla, kun useat joukkueen pelaajat loukkaantuivat. Kauden aikana Miettinen teki SM-liigan runkosarjassa yhteensä 32 ottelussa tehopisteet 4+8=12. Miettisen kausi päättyi tammikuussa 2009 rannevammaan.

Miettinen oli kaudella 2009–2010 Bluesin kolmanneksi paras maalintekijä. Hän pelasi runkosarjassa 36 ottelua, koska hän oli sivussa marraskuussa 2009 tulleen rannevamman vuoksi noin kahdeksan viikkoa. Miettinen teki helmikuussa 2010 kaksivuotisen jatkosopimuksen Bluesin kanssa. Kaudella 2010–2011 hän teki SM-liigan yhden kauden piste-ennätyksensä tehopisteillä 11+11=22. Miettinen oli Bluesin kolmanneksi paras maalintekijä.HockeyDB Hän pelasi kauden aikana Kiekko-Vantaassa kolme ottelua.

Miettinen oli kaudella 2012–2013 Bluesin varakapteeni. Blues vuokrasi Miettisen kuitenkin tammikuussa 2013 TPS:an, joka teki samalla Miettisen kanssa sopimuksen kevääseen 2015. Miettinen ei pelannut koko sopimuskautta turkulaisjoukkueessa, sillä osapuolet purkivat sopimuksen kesällä 2014. Miettinen oli teki kaudella 2013–2014 TPS:ssa 15 pistettä 46 ottelussa, ja hän päätti huonosti sujuneen kauden jälkeen siirtyä ulkomaille. Miettinen tekikin kaudesta 2014–2015 sopimuksen Allsvenskanin IK Oskarshamnin kansssa.

Miettinen pelasi kauden Oskarshamnissa ja siirtyi sitten Ranskan pääsarjan hallitsevaan mestariin Gapiin. Miettinen oli voittamassa Gapissa Ranskan liigacupin mestaruutta. Lisäksi hän oli paras pistemies varsinaisen sarjan pudotuspeleissä tehtyään 11 ottelussa pisteet 3+13. Miettinen jatkoi kaudella 2016–2017 edelleen Ranskassa mutta siirtyi Grenobleen, missä hän voitti Ranskan cupin.

Miettinen oli jo kauden 2016–2017 jälkeen lopettamassa uraansa. Miettinen pelasi kuitenkin vielä seuraavalla kaudella 24 ottelua II-divisioonan 1-lohkon mestaruuden voittaneessa GrIFK:ssa. Miettinen teki pelaamissaan otteluissa 43 pistettä. Miettinen teki vielä paluun GrIFK:iin keväällä 2024, jolloin hän pelasi kaksi pudotuspeliottelua II-divisioonassa.

Miettinen toimii Kiekko-Espoon U11−U14-ikäluokkien valmennuspäällikkönä. Ennen valmennuspäällikkyyttä hän valmensi monia eri Kiekko-Espoon ikäluokkia.

 Maajoukkueessa 

Miettinen edusti Kolumbian maajoukkutta elokuussa 2025 Floridassa pelatussa  Latam Cupissa, joka on pääosin Väli- ja Etelä-Amerikan maiden välinen jääkiekkoturnaus.

 Perhe 
Miettinen adoptoitiin kaksivuotiaana Kolumbiasta Suomeen.

Saavutukset
 SM-hopea 2008 ja 2011
 A-nuorten SM-hopea 2007 ja SM-pronssi 2006
 Ranskan cup-mestaruus 2017

Tilastot
 2006–2007  Blues  SM-liiga  2  1  0  1  0  –  –  –  –  – 2007–2008  Salamat  Mestis  2  3  0  3  2  –  –  –  –  –   Kiekko-Vantaa  Mestis  5  2  0  2  6  –  –  –  –  –   Blues  SM-liiga  46  4  5  9  37  3  2  1  3  0 2008–2009  SaPKo  Mestis  2  0  0  0  0  –  –  –  –  –   TuTo  Mestis  6  1  5  6  2  –  –  –  –  –   Blues  SM-liiga  32  4  8  12  4  –  –  –  –  – 2009–2010  Blues  SM-liiga  36  11  10  21  26  3  0  0  0  0 2010–2011  Kiekko-Vantaa  Mestis  3  1  4  5  0  –  –  –  –  –   Blues  SM-liiga  48  11  11  22  10  18  4  6  10  10 2011–2012  Blues  SM-liiga  58  12  17  29  18  7  1  1  2  6 2012–2013  Blues  SM-liiga  32  3 10 13  35  –  –  –  –  –  TPS  SM-liiga  18 3 6 9 9  –  –  –  –  – 2013–2014  TPS  SM-liiga  46 5 10 15 24  –  –  –  –  – 2014–2015  IK Oskarshamn  Allsvenskan  50  8  15  23  14  –  –  –  –  – 2015–2016  Gap  Ligue Magnus  14  4  5  9  6  11  3  13  16  4 2016–2017  Grenoble  Ligue Magnus  40  10  15  25  30  6  0  0  0  6 2017–2018  GrIFK  II-divisioona  20  18  24  42  10  4  0  1  1  0 8 kautta  yhteensä  SM-liiga  318  54  77 131 156 31  7  8  15  16 2 kautta  yhteensä  Ligue Magnus  54  14  20  34  36  17  3  13  16  10

Lähteet

Viitteet

Luokka:79.32 Jääkiekko
Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Kolumbialaiset jääkiekkoilijat
Luokka:Vuonna 1986 syntyneet
Luokka:Elävät henkilöt